یم کٔنڈۍتہ چھ باساں قۅدرتکس کٲریٖگر سن٘د اکھ شہکارا کان٘ہہ کوٚنڈ چھا زان٘ہہ تژھ ترٛاے رٹان یۅسہ پوشہ تُلِس دامن ژٹہ ہے یۅسہ پنہٕ ؤتھرس کُنہ زر دیہ ہے حسنس چھ اجل زٲگتھ آساں کوٚنڈ زانن حسنک رٲچھ درا خۅش ہوہا نۅکتہ سرن وولا گل چھاواں کٔنڈۍ پُژنے ژالاں نہ چھ یتھ توشان، نہ چھ ہتھ روشان دل یادن ہُند قبرستانا کم نوٗرنۍ دۅہ کم کوکلۍ شب ییٚمہ وچھہ کٮ۪ن شوقن ہنز وزمل ژھیٚتہ گٔیہ ہمہ وچھ کٮ۪ن تھزرن تل ییٚمۍنظرن ہندۍ ہرنن نِیہ دد ہتھ زلفہٕ ونس منز ہٲرتھ پٮ۪و ییٚلہ تُلرِ وُٹھو تُل ویوٗر سٮ۪ٹھا دِلہٕ کٮ۪ن داغن ووٚتھ گیوٗر سٮ۪ٹھا أتھ یادن ہندس پردس تل اکھ وزمٔلۍ نظرن ہند عالم اکھ طوطہ کلامن ہند دنیا اکھ پاردۍخابن ہند طوفان یہ چھےٚ نوٗرٕ کتابا میٖٹھ شہج یم مانچھہ موٚدٕرۍ ژہۍ شبنمۍدم از اچھرن ہند وردن پوٗرتھ انٕہکھ شارن ہنزِ ڈولہ اندر ہوشس چھےٚ مگر گٕتھ نال ولان زٮ۪و اڈ کٔج کیا دِیہ نغمن زوٗ یم مانچھہ موٚدٕرۍ ژہۍ شبنمۍدم پوشن چھا پوشن پاے متی٘و فٲنی چھ بہارن ہند یاون